Indoneziyada Sinabung vulqoni faollashgani sabab 6 ming kishi evakuatsiya qilinadi

Sumatra orolidagi Sinabung vulqoni faollashgani sabab, Indoneziya hukumati hududdagi 6 mingga yaqin aholini xavfsiz joyga ko‘chiradi. Bu haqda “TASS” xabar bermoqda.

Qayd etishlaricha, birinchi galda vulqonga 3 kilometr masofada joylashgan aholi evakuatsiya qilinadi. Xabar berishlaricha, vulqondagi lava miqdori 3 million kubometrgacha ko‘paygan, vulqonning gumbazi yorilishi ehtimoli bor.
Sinabung vulqoni Sumatra oroli shimolida, Medan shahridan 60 kilometr uzoqlikda, dengiz sathidan 2,46 ming metr balandlikda joylashgan.
Vulqon so‘nggi 400 yilda birinchi marta 2010-yilda uyg‘ongan, shundan keyin 2013-yili va 2014-yil boshida vulqondan kul otilishi holatlari takrorlangan edi. Vulqon oxirgi marta 2014-yil yozida uyg‘onagan.